b'\n_START_ARTICLE_\nHmong\n_START_PARAGRAPH_\nHmong eller Hmong-folket er en befolkningsgruppe som lever i de bjergrige egne af Syd\xc3\xb8stasien, i det (sydlige Kina samt de nordlige dele af Thailand, Vietnam, Laos) og i mindre omfang ogs\xc3\xa5 i Burma (Myanmar). Hmong-folket stammer oprindeligt fra det sydlige Kina, hvorfra nogle udvandrede i det 18. \xc3\xa5rhundrede og drog sydp\xc3\xa5 til bakke- og bjergomr\xc3\xa5derne i den nordlige del af Syd\xc3\xb8stasien. Der lever ca. 9,6 mio. Hmong i Kina if\xc3\xb8lge folket\xc3\xa6llingen i 2000, hvortil kommer 1\xc2\xbd-2 millioner i de \xc3\xb8vrige lande.'